Căpitanul America: Primul Răzbunător

***Căpitanul America: Primul răzbunător*** (titlu original: *Captain America: The First Avenger*) este un film american din 2011 regizat de Joe Johnston. Rolul principal au fost interpretat de actorul Chris Evans.

## Sinopsis

După ce este considerat inapt pentru serviciul militar, Steve Rogers se oferă ca voluntar pentru un proiect de cercetare ultrasecret care îl transformă în Căpitanul America.

## Premisă

După ce este considerat inapt pentru serviciul militar, Steve Rogers se oferă ca voluntar pentru un proiect de cercetare ultrasecret care îl transformă în Căpitanul America, un supererou dedicat apărării idealurilor Americii și conducerii luptei pentru libertate ca armă supremă împotriva răului. Când o forță terifiantă îi amenință pe toți locuitorii globului, cel mai mare soldat din lume declară război organizației malefice HYDRA, condusă de ticălosul Craniu Roșu.

## Prezentare

Paramount Pictures și Marvel Entertainment prezintă povestea unui om destinat să devină primul Răzbunător din lume.

Suntem în 1941, iar lumea este dezbinată de război. După repetate încercări de a se înrola pentru a-și face datoria alături de confrații săi Aliați, tânărul și pirpiriul Steve Rogers (Chris Evans) e acceptat să facă parte dintr-un program experimental care îl va transforma într-un supersoldat cunoscut sub numele de Căpitanul America.

Cu noua sa înfățișare, Căpitanul America se alătură forțelor militare, alături de prietenul său Bucky Barnes (SEBASTIAN STAN) și amica sa, Peggy Carter (HAYLEY ATWELL), sub comanda colonelului Chester Phillips (TOMMY LEE JONES), pentru a declara război diabolicei organizații HYDRA, divizia secretă de cercetare științifică a naziștilor, condusă de ticălosul Red Skull (HUGO WEAVING).

"Căpitanul America: Primul Răzbunător" se concentrează pe începuturile universului Marvel, care avea să fie populat mai târziu de supereroi precum Iron Man, Hulk și Thor, în vremuri când războaiele se luptau cu arme, dar erau câștigate de oameni.

Paramount Pictures și Marvel Entertainment prezintă o producție a Studiourilor Marvel, "Căpitanul America: Primul Răzbunător", un film de Joe Johnston, cu Chris Evans, Tommy Lee Jones, Hugo Weaving, Hayley Atwell, Dominic Cooper, Neal McDonough, Derek Luke și Stanley Tucci. Muzica e compusă de Alan Silvestri, iar Dave Jordan este supervizor muzical.

Stephen Broussard și Victoria Alonso sunt coproducători; costumele sunt create de Anna B. Sheppard, montajul e asigurat de Jeffrey Ford, A.C.E., și Robert Dalva, scenografia îi aparține lui Rick Heinrichs, iar director de imagine este Shelly Johnson, ASC. Louis D'Esposito, Joe Johnston, Nigel Gostelow, Alan Fine, Stan Lee și David Maisel sunt producători executivi, iar producător este Kevin Feige. Scenariul le aparține lui Christopher Markus & Stephen McFeely. "Căpitanul America:Primul Răzbunător" e regizat de Joe Johnston.

## Distribuție

* Chris Evans în rolul lui Steve Rogers
* Tommy Lee Jones în rolul lui Chester Phillips
* Hugo Weaving în rolul lui Red Skull
* Hayley Atwell în rolul lui Peggy Carter
* Sebastian Stan în rolul lui Bucky Barnes
* Dominic Cooper în rolul lui Howard Stark
* Neal McDonough în rolul lui Dum Dum Dugan
* Derek Luke în rolul lui Gabe Jones
* Stanley Tucci în rolul lui Abraham Erskine
* Samuel L. Jackson în rolul lui Nick Fury
* Kenneth Choi în rolul lui Jim Morita
* Bruno Ricci în rolul lui Jacques Dernier
* JJ Felid în rolul lui Union Jack
* Toby Jones în rolul lui Arnim Zola

## Referințe

1. ↑ Vizionează Căpitanul America: Primul Răzbunător | Film integral | Disney+ (disneyplus.com)